Nicoleta hevur spælt væl í vetur. (Mynd Vagnur) Nicoleta er kent hondbóltsnavn í Føroyum, og hon hevur spælt í føroysku kappingini síðani í 2000 tó uttan eitt kappingarár. Nicoleta, sum er 37 ára gomul, kemur úr Rumenia. –Mær dámar væl at búgva í Føroyum, tí her er so róligt í mun til stórbýin, eg komi frá. –Nú havi eg verið so mikið leingi í Føroyum, at eg havi fast uppihaldsloyvi og verður roknaður sum føroyingur. Nýggja passið fái eg í næstum, sigur Nicoleta, sum framvegis dámar væl at spæla hondbólt. Nicoleta Radu Hansen kom 6. oktober í 2000 úr Rumenia til Vestmannar at spæla hondbólt. Tað var Daniel Rapa, sum fekk Nicoletu til Føroya. Hon er úr býnum Buzau við 140.000 íbúgvum. Les meira… Fyribilsbarakkirnar vórðu settar upp í 1981. Umstøðurnar hjá lærlingunum eru ikki tíðarhóskandi. (Mynd Vagnur) Ein sólsskinsdag á vári 1978 kemur Poul Kjartan Bærentsen táverandi stjórin á Tekniska skúla í Havn niðan í bøin til mín í Havnardali. Ørindini vóru at biðja meg koma at undirvísa á Tekniska skúla í 1979, tá ið eg varð útbúgvin lærari. Eg hevði undirvíst nakrar tímar í støddfrøði á teknisk fyrireiking um kvøldarnar. Poul Kjartan segði, at Tekniski skúlin sóknaðist eftir lærara, sum bæði kundi undirvísa í vanligum lærugreinum millum annað føroyskum, donskum, støddfrøði og eisini undirvísa í motorlæru. Eg var eisini útbúgvin bilmekanikari. Les meira… Rennararnir eru ávegis at vitja Argja Kirkju. (Mynd Vagnur) Klokkan var farin av tíggju í morgun jólaaftansmorgun, tá ið tíggjutalsrennarar komu av Tórsbreyt og vóru á veg niðan til katólsku kirkjurnar. Tey vóru við í kirkjurenningini á níggjunda ári, sum Hvirlan skipar fyri. Hetta var vøkur sjón at sjá. Sjálvandi vildi eg fáa mynd á rennarunum, og úti við Landssjúkrahúsið“ fangaði” eg fyrstu rennararnar, sum vóru ávegis til Argja kirkju. Og har fekk eg felagsmynd av nøkrum av rennarunum, sum runnu 11,5 kilometrar. Rennararnir kundu velja millum tríggjar teinar: 7,5 kilometrar, 11,5 kilometrar og 30 kilometrar, sum bara fáir rennarar renna. Les meira… Hjálparvenjarin Ári Rouch nr 18 skeyt fimm mál. (Mynd Álvur) Gott lag var í høllini á Hálsi seinnapartin, og ein orsøk var, at eitt heilt lið av neistaútsetum var komið í høllina á rópa á neistamenn, áðrenn farið var til jólaborðhald hjá liðnum. Men einki talaði fyri, at Neistin fór at gera nakað við Kyndil seinnapartin, tí miðspælarin Teitur Magnusson var leikbannaður, ogKyndil hevði júst vunnið í Vestamanna. Men Blagoje Buha, sum áður spældi við Neistanum, var á neistaliðnum, og tá ið Jugoslav fór á linjuna, og Terji Mørk tók veruliga ábyrgd i bakkeduni, fekk Neistin annað stigið, sigur Eirikur Magnussen. Les meira… Myndina tók eg úr vindeyganum seint á kvøldi í vár. (Mynd Vagnur) Føroyingar tosa nógv um veðrið, einki løgið í tí. Veðrið var gott í heyst og frálíkt higartil í vetur. Men fyrst í árinum var ringt í vetur við nógvum vindi og nógvum regni. Tá sleit í í apríl og mai mánað, fingu vit nógvar vikur við høgætt. Gott veður við sól um dagin, men bítandi kalt um kvøldið niður ímóti frostmarkinum. Høgættin er góð í Havn, men verri er norðanfyri, og ungur maður segði mær einaferð, at meðan tit hava summar í Havn, sæst kavi í fjøllunum norðanfyri. Kalda høgættin gevur ikki nógvan gróður, og hetta sæst serliga á grasvøkstrinum norðanfyri, segði maðurin. Les meira… Allan Norðberg, StÍF, spældi ikki ímóti KÍF. Hann var uttanlands. Í gjárkvøldið var eg í 65 ára føðingardegi í Kirkjubø, so lítið vísti eg um áhugaverda mansdystin á Skála millum StÍF og KÍF, sum var útvarpaður í Rás 2. Men nú liggur dómaraseðilin á borðinum, og eg havi spurt Jústenes Justinussen, sum sá dystin, hví StÍF vann dystin og ikki KÍF. –Dysturin kundi fara báðar vegir seinast í dystinum, men eingin ivi er um, at StÍF verjan var ótrúliga góð, og at tað ikki eydnaðist KÍF at mansverja Svein. StÍF liðið dugur nú betur og betur at spæla fimm ímóti fimm, sigur Jústenes, og hann heldur fram: Les meira… Fyri vikum síðani skrivaði eg á heimasíðuni, at Rás 2 vildi fegið útvarpa hondbóltsbóltsdystir beinleiðis, men so máttu feløgini hjálpa at fíggja átakið. Rás 2 gav síðani hondbóltsfeløgum í bestu mansdeild tilboð, at guldu feløgini Rás 2 hvørt 20.000 krónur, blivu heimadystir hjá feløgunum útvarpaðir beinleiðis. 20.000 krónur er stór upphædd hjá fleiri feløgum, men í tilboðnum frá Rás 2 fylgir við, at feløgini kunnu útvega lýsingar frá fyritøkum til sendingina, og tað hava trý feløg gjørt. KÍF, VÍF og StÍF hava tikið av tilboðnum frá Rás 2. Havi hitt Eyðun Samuelsen, sum arbeiðir við lýsingum í Miðlahúsinum, og hann sigur: Les meira… Tað er óheppið, um vit fáa fjølmiðlamonopol í Vágsbotni. (Mynd Vagnur) Herfyri lá Norðlýsið í postkassanum, og í blaðnum var forvitnislig grein, har stjórin á Nema og harvið Prentmiðstøðini Christian Nagata umrøður grein í Dimmu í sambandi við, at Dimmalætting má prentast í Danmark, tí tvídráttur er millum Prentmiðstøðina og Dimmalætting. Eg stúrsaði við, tá í greinini stóð, at BankNordik, leiðslan á Sosialinum og Prentsmiðjuni høvdu ætlanir um, at Dimmalætting í framtíðini skuldi vera partur av Miðlahúsinum í Vágsbotni. Hetta má ikki henda, hugsaði eg. Les meira…